|  |
| --- |
| EnergistyrelsenCarsten Niebuhrs Gade 431577 København Vens@ens.dk Høringssvaret sendt elektronisk til okvg@ens.dk med kopi til lazdn@ens.dk jnr. 2024 - 1745  |

**Høring over forslag til Lov om ændring af lov om fremme af effektiv energianvendelse og drivhusgasreduktion, lov om fjernkøling, lov om varmeforsyning og forskellige andre love (implementering af direktiv om energieffektivitet).**

Landbrug & Fødevarer har modtaget høringsudkast til lovforslag om ændring af lov om fremme af effektiv energianvendelse mm., som skal implementere dele af direktiv om energieffektivitet, den 30. november 2024.

Vores bemærkninger til høringsudkastet følger nedenfor.

**Gennemførelse af princippet om energieffektivitet først**

Med lovforslaget gives ministeren bemyndigelse til at gennemføre energieffektivitetsdirektivets bestemmelser om anvendelse af princippet om energieffektivitet først. Det gælder også i relation til bl.a. elnettet og gassystemet ift. net- og systemplanlægning og ved større investeringsbeslutninger. Endelig kan det også indarbejdes i Forsyningstilsynets opgaver, pligter og tilsyn.

Der forstås dog, at det jf. energieffektiviseringsdirektivet kun gælder ifm. planlægning og investeringer til en værdi af mere end 100.000.000 EUR. I øvrige tilfælde af net- og systemplanlægning anses princippet overholdt i hhv. distributions- og transmissionsvirksomheder for både el- og gassektoren.

Landbrug & Fødevarer havde håbet, at princippet om energieffektivitet først i endnu højere grad ville integreres i hhv. elforsyningsloven og gasforsyningsloven. Bl.a. er vi søgende på, hvordan klima-, energi- og forsyningsministeriets egne analyser af et fleksibilitetsmarked vil afspejle sig i kravene til TSO og DSO’ers net og systemplanlægning og investeringsbeslutninger. Desuden havde vi gerne set hvordan princippet forholder sig til seneste justering af elforsyningsloven, hvor netselskaber får et tillæg til deres indtægtsramme ud fra et hensyn til en øget elektrificering. Mere konkret vil Landbrug & Fødevarer gerne vide, om den kommende netmodel forholder sig til princippet om energieffektivitet først?

Med venlig hilsen

Simon Horsholt

Chefkonsulent

Klima & Energi

M +45 2785 2384

E simh@lf.dk